Source: http://www.ziareph.ro/2019/10/15/discutii-acide-in-csm/
Timestamp: 2019-11-22 21:44:14+00:00
Document Index: 11413234

Matched Legal Cases: ['CSM ', 'CSM\n', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Discuții acide în CSM | Ziare Prahova
Acasă Actualitate Discuții acide în CSM
Președintele Consiliului Superior al Magistraturii, Lia Savonea, a subliniat abuzul presupus de mai mulți procurori cercetați pentru represiune nedreaptă, în timp ce ministrul Justiției, Ana Birchall a acuzat că articolul care prevede ca Secția de anchetă să preia un întreg dosar în cazul în care cauza este bazată pe o plângere la adresa unui magistrat a fost introdus pe „șustache” în comisia parlamentară.
„Lia Savonea: Mă aventurez să răspund întrebării puse de către doamna ministru. În principal, rațiunea existenței unor instituții ca și complexitate, dar și indivizibilitatea justifică aceste lucruri, dar cel mai mult protecția independenței judecătorilor și procurorilor este de natură să justifice acest text, pentru că atunci când anchetăm în alte unități de parchet fapte presupus comise în care sunt implicați magistrați și utilizăm metode de investigare diferite, putem să obținem pe repede înainte anumite declarații care să vizeze magistrații și, așa cum s-a văzut, sunt destule dosare în România în care procurorii sunt trimiși în judecată pentru represiune nedreaptă. Doamna ministru al Justiției, aș milita pentru o preocupare în zona aceasta. Cum se face că avem procurori trimiși în judecată devoalați public de către părți cu privire la metode și tehnici demne de alte timpuri. Deci eu cred că preocuparea dumneavoastră ar trebui fie aceasta, cum a fost posibil atâția ani, în România să se întâmple astfel de lucruri, și nu să citați un text aprocimativ cu privire la care nu aveți contra-argumente cu referire la ceea ce v-am spus?
UPDATE Mai mulți procurori de la Parchetul General, DIICOT și de la DNA i-au solicitat procurorului CSM Codruț Olaru să ceară în plenul de marți, în numele lor, amânarea discuției privind validarea concursului pentru numirea Adinei Florea în funcția de șef al SIIJ până la o hotărâre a CJUE.
„Astăzi (marți, n.r.) înainte de plen, am primit pe adresa de mail personală o solicitare de la mai mulți procurori DNA, PÎCCJ, DIICOT – nu am semnăturile lor, sunt mai mulți în această listă, prin care mi se solicită să vă solicit dumneavoastră amânarea punctelor 1, 2 și 3 din plen până la pronunțarea hotărârii prealabile a CJUE”, a spus procurorul CSM Codruț Olaru.
Procurorul nu a menționat numărul semnatarilor memoriului pe care l-a primit pe adresa sa de e-mail.
Olaru a subliniat că CSM a votat pentru obținerea unei decizii a Curții de Justiție a Uniunii Europene (CJUE), în 17 septembrie, în format de 19 membri.
Punctele 1, 2 și 3 vizează validarea concursului pentru numirea procurorului șef al Secției de anchetare a magistraților, validarea concursului pentru numirea procurorilor cu funcții de execuție și organizarea unui concurs pentru procurori pentru această structură.
„Îi asigur pe semnatarii acestui memoriu de întreaga mea responsabilitate în exercitarea mandatului, îi asigur și pe cei care se află în concediu de odihnă, dar figurează în memoriu, cei care figurează în memoriu dar care se regăsesc și pe cei care funcționează în diverse structuri ale Ministerului Public”, a mai explicat Olaru.
Pe marginea validării concursului pentru numirea șefului Secției de anchetă au fost discuții contondente în cadrul plenului CSM, izbucnite mai ales după o solicitare a procurorului Bogdan Pîrlog, care cere invalidarea procedurii. Replicile au fost lansate între judecători și procurori.
De asemenea, Pîrlog a mai atras atenția că nu s-au respectat termenele regulamentului de organizare a concursului.
Ulterior, procurorul CSM Cristian Ban a precizat că își cere scuze pentru modul în care Bogdan Pirlog a susținut interviul, prin transmisiune video, în timp ce era la acvariul din Barcelona.
În replică, judecătorul Gabriela Baltag a precizat că, de fapt, se aștepta ca Ban să prezinte scuze colegilor din plenul CSM, nu lui Pirlog.
„L-am auzit pe domnul procuror Ban că începuse prin a-și face scuze, mă gândeam că sunt scuzele de a nu fi făcut parte din comisie, legea prevede obligativitatea de a face parte din concurs. (…) Ne-a fost transmis de fiecare dată că secția pentru procuror nu desemeează un reprezentant. Mă gândeam că regretați că nu ați respectat legea”, a spus Gabriela Baltag.
Baltag: „Peste un judecător nu vorbiți niciodată”.
Judecătorul Mihai Bălan a atras atenția, la rândul său, că sunt multe organisme naționale și internaționale, dar și magistrați, care vor desființarea Secției de anchetă.
„Să privim la modul cinic, că nu produce vătămare oricum, deși în cazul de față produce unui candidat. (…) Pe celelălat fond al problemei pe care și asociațiile l-au antamat. Mă bucur că suntem tot CSM la un loc, Am luptat prea mult să ne putem aduna toți într-o ședință. Fiecare trebuie să-și asume poziția. (…) La nivelul CSM s-au răstălmăcit concluziile, însă ele rămân aceleași – o desființare a structurii din varii motive. (…) Nu cred că este posibil să spună toaten (organismele naționale, internațuonale, n.r.) la fel doar din dorința de a distruge sistemul judiciar din România și a aduce prejudiciu magistraților”, a spus judecătorul Bălan.
Judecătorul Simona Marcu a atras atenția în privința declarației lui Pîrlog: „Legat de vătămare – Evident că procurorul nemulțumit va urma calea prevăzută de lege, atacarea la instanța de contencios-administrativ. Nu pot face abstracție de faptul că formația mea este de judecător de contencios-administrativ. Când este vorba de vătămare, trebuie să ne gânduim la sens – nu pot să-mi închipui ce vătămare a suferit domnul procuror al cărui obiectiv era desființarea SIIJ”, a spus Simona Marcu.
Judecătorul Bogdan Mateescu a anunțat că va vota pentru invalidare.
Plenul Consiliului Superior al Magistraturii are, pe ordinea de zi de marți, validarea rezultatelor concursului pentru numirea Adinei Florea ca procuror-șef al Secției pentru Investigarea Infracțiunilor din Justiție (SIIJ). Este pentru a șaptea oară când CSM încearcă validarea. (R.C.).
Articolul precedentAtacuri de campanie condamnate
Articolul următorCe-i pregăteşte PSD noului Guvern
Prostia, laşitatea, minciuna şi ticăloşia şi-au dat mâna de la Ministerul Justiţiei la conducerea...
Cel puţin 200 de infracţiuni sexuale au fost recompensate de curând cu libertate anticipată
Perchezitii in Ploiesti si Valea Calugareasca, la suspecti de furturi